Cuplul prezidențial a fost nelipsit de la slujbele religioase organizate cu ocazia Sărbătorilor Pascale, în weekendul 30-31 martie 2024. Ţinutele alese de Carmen Iohannis pentru slujba de Înviere şi prima zi de Paşte au atras privirile, însă nu neapărat în mod pozitiv. Cum s-a îmbrăcat Prima Doamnă. Foto
Carmen și Klaus Iohannis sărbătoresc, în weekendul 30-31 martie 2024, Paștele. Chiar dacă religia de bază a cuplului prezidențial este cea luterană, cei doi soți au ales să celebreze sărbătorile, ca în fiecare an, la Biserica romano-catolică "Sfânta Treime" din Piaţa Mare, din centrul orașului Sibiu.
Președintele, însoțit de partenera lui de viață, a fost prezent la toate slujbele religioase organizate la biserica amintită. Carmen și Klaus Iohannis au fost fotografiați de jurnaliști sâmbătă, 30 martie 2024, la slujba de Înviere, înainte de care șeful statului a transmis și un mesaj succint românilor:
"În această seară doresc tuturor creştinilor care sărbătoresc acum, astăzi şi mâine, Învierea, sărbători fericite, în linişte, în pace, cu familia şi cu prietenii".
Peședintele și soția au intrat în biserică, unde s-a ținut slujba de Înviere și de unde au luat lumină. Spre deosebire de șeful statului, Carmen Iohannis a fost tăcută. Nu a dorit să transmită prin intermediul jurnaliștilor nimic. În schimb, a marcat sărbătorile printr-un mesaj pe Facebook.
Carmen Iohannis a fost urmărită cu atenție de către români. Soția președintelui a atras privirile cu ținuta aleasă pentru seara de Înviere, însă nu neapărat în mod pozitiv. Îmbrăcămintea nu a fost una deosebită, Prima Doamnă alegând să poarte o rochie scurtă, albă, iar deasupra un palton gri, de primăvară.
Rochia scurtă a fost asortată de Carmen Iohannis cu dresuri negre și pantofi tot negri, cu toc nu foarte înalt. Soția președintelui a ales să își accesorizeze ținuta cu o geantă de culoare neagră, cu curea lungă, reglabilă și o eșarfă albastru deschis, nuanță aprinsă, după cum se poate observa în galeria foto.
Cuplul prezidențial a fost prezent la Biserica romano-catolică "Sfânta Treime" din Piaţa Mare, din centrul orașului Sibiu, și la slujba organizată în prima zi de Paște. Din păcate, și cu această ocazie Carmen Iohannis și-a dezamăgit fanii. Cel mai prost a stat la capitolul accesorii.
"Cristos a înviat tuturor creștinilor care sărbătoresc acum învierea Domnului. Sărbători fericite, liniștite, cu pace. Tuturor românilor le doresc zile frumoase", a transmis Klaus Iohannis, înainte de a intra cu soția lui la slujbă.
Zâmbitoare, dar tăcută, Carmen Iohannis a stat în dreapta partenerului său de viață în timp ce acesta vorbea cu jurnaliștii. Prima Doamnă a României a ales să poarte o ținută de culoare albă și la sluba din prima zi de Paște, însă accesoriile alese au atras numai critici și de această dată.
Carmen Iohannis și-a asortat costumul din două piese albe cu pantofi crem închis, cu toc pătrat, scurt. La capitolul accesorii a optat pentru o geantă albă, cu curea lungă, reglabilă, purtată pe umăr și o pereche de ochelari de soare negri.